**LIETUVOS RESPUBLIKOS SVEIKATOS APSAUGOS MINISTRAS-**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ**

**VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO** – **VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ**

**VADOVO 2020 M. BIRŽELIO 16 D. SPRENDIMO NR. V-1471 „DĖL VALSTYBĖS IR SAVIVALDYBIŲ INSTITUCIJŲ, ĮSTAIGŲ, VALSTYBĖS IR SAVIVALDYBIŲ VALDOMŲ ĮMONIŲ DARBO VIETOMS BŪTINŲ SĄLYGŲ“ PAKEITIMO**

2020 m. liepos 30 d. Nr. V-1726

Vilnius

1. Pakeičiu Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 16 d. sprendimą Nr. V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinų sąlygų“:

1.1. Pakeičiu preambulę ir ją išdėstau taip:

„Vadovaudamasis Lietuvos Respublikos civilinės saugos įstatymo 8 straipsniu, 9 straipsnio 19 20 dalimi, 15 straipsnio 2 dalies 1 ir 4 punktais, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, Lietuvos Respublikos Ministro Pirmininko 2020 m. vasario 27 d. potvarkiu Nr. 43 „Dėl valstybės lygio ekstremaliosios situacijos valstybės operacijų vadovo paskyrimo“ ir atsižvelgdamas į Pasaulio sveikatos organizacijos rekomendacijas, nusprendžiu:“.

1.2. Pakeičiu 1.2.3 papunktį ir jį išdėstau taip:

**„1.2.3. įstaigos lankytojus aptarnauti užtikrinant saugos priemones:**

**1.2.3.1. apriboti darbuotojų fizinį kontaktą su lankytojais, išlaikant ne mažesnį nei 1 metro atstumą** arba atskiriant darbo vietą nuo lankytojo pertvaromis;

1.2.3.2. **užtikrinti, kad darbuotojai, aptarnaujantys įstaigos lankytojus, ir vyresni nei 6 metų amžiaus lankytojai dėvėtų nosį ir burną dengiančias apsaugos priemones (veido kaukes, respiratorius ar kitas priemones).“**

1.3. Papildau 1.3.3 papunkčiu:

„1.3.3. apie būtinybę vyresniems nei 6 metų amžiaus lankytojams dėvėti nosį ir burną dengiančias apsaugos priemones (veido kaukes, respiratorius ar kitas priemones).“

1.4. Papildau 1.8 papunkčiu:

„1.8. **Organizuojant susirinkimus, pasitarimus uždarose patalpoje, rekomenduoti darbuotojams dėvėti nosį ir burną dengiančias apsaugos priemones** (veido kaukes, respiratorius ar kitas priemones).“

1.5. Pakeičiu 2 punktą ir jį išdėstau taip:

**„2. Įpareigoti vyresnius nei 6 metų amžiaus įstaigos lankytojus dėvėti nosį ir burną dengiančias apsaugos priemones (veido kaukes, respiratorius ar kitas priemones).“**

2. Nustatau, kad šis sprendimas įsigalioja 2020 m. rugpjūčio 1 d.

Teisingumo ministras, pavaduojantis sveikatos apsaugos ministrą \_

valstybės lygio ekstremaliosios situacijos valstybės operacijų vadovas Elvinas Jankevičius